Ultimate Fighting Championship

Ultimate Fighting Championship (UFC) – JAV mišrių kovos menų () organizacija. UFC yra įsikūrusi Las Vegase, Nevados valstijoje bei priklauso Zuffa, LLC.

UFC prasidėjo nuo turnyro, siekiančio surasti ir leisti kautis geriausiems pasaulio kovotojams neatsižvelgiant į naudojamą stilių. UFC kovose yra mažai taisyklių, todėl dažnai kovos būna brutalios ir žiaurios. Pradžioje UFC buvo skirtas daugiau reginys, o ne sportas. Tačiau UFC pasikeitė, yra 8 svorio kategorijos, kovotojais kaunasi iki tol, kol pasiduoda, yra nokautuojami arba baigiasi kovos laikas. Kovos vyksta aštuoniakampiame ringe. Kova trunka 3 raundus po 5min, kova dėl diržo vyksta 5 raundus po 5min. Kiekvienoje kategorijoje kaunamasi dėl čempiono titulo.

UFC kovos transliuojamos per JAV Spike TV, bei matomos 35 šalyse per palydovines transliacijas.

Vertinimas 
UFC galioja 10 taškų sistema, pagal kurią kiekvieną kovos raundą vertina 3 teisėjai. Raundo laimėtojui skiriama 10 taškų, o pralaimėjusiam 9 arba mažiau.

Nusižengimai 
Nevados valstijos atletikos komisija () pateikia tokį nusižengimų sąrašą, už kuriuos baudžiama atimant taškus:

 Smogti galva;
 Durti ar kitaip žaloti akis;
 Kandžioti;
 Pešioti plaukus;
 Užkabinti už skruosto;
 Žaloti kirkšnį;
 Kišti pirštus į kiaurymes ar kitaip tuo pasinaudojant draskyti priešininką;
 Žaloti mažus sąnarius (pvz.: sukioti pirštus);
 Smūgiuoti į stuburą ar pakaušį;
 Smūgiuoti žemyn alkūnės smailuma;
 Smūgiuoti į kaklą ar bet kaip griebti už trachėjos;
 Draskyti, žnaibyti ar kitaip žaloti odą;
 Griebti už raktikaulio;
 Spirti koja į ant žemės esantį priešininką;
 Smūgiuoti keliu į galvą ant žemės esančiam priešininkui;
 Trypti pargriautą priešininką;
 Smūgiuoti į inkstus su kulnu;
 Apvertus priešininką aukštyn kojomis smūgiuoti jo galva į grindis;
 Išmesti priešininką iš aptverto ringo;
 Laikytis už priešininko šortų ar pirštinių;
 Spjaudyti į priešininką;
 Atlikti nesportiškus veiksmus, kurie žaloja priešininką;
 Laikytis už ringo virvių ar aptvaro grotų;
 Pulti priešininką pertraukos metu;
 Pulti priešininką, kai jį apžiūri teisėjas;
 Pulti priešininką, kai nuskambėjo gongas, raundo pabaigos signalas;
 Neklausyti ringo teisėjo nurodymų;
 Specialiai vengti kontakto, sąmoningai ar nuolat pamesti burnos apsaugą ar vaidinti sužeidimą;
 Kovotojo kampo padėjai negali dalyvauti kovoje;
 Mesti rankšluostį kovos metu.

Kai prasižengiama, ringo teisėjas atima 1 ar daugiau taškų. Jei bauda nepaveikia kovotoją, kova nutraukiama diskvalifikavus dėl sąmoningų nusižengimų ar nesąmoningos kovos nebuvimo. Jei dėl prasižengimo kovotojas negali toliau tęsti kovos, ji baigiasi techniniu sprendimu, laimi sužeistas kovotojas, jei kovotojas yra tašku priekyje, kitu atveju skelbiamos techninės lygiosios.

Svorio kategorijos 
 Sunkiasvorių (Heavyweight) – iki 120,2 kg;  Dabartinis čempionas Francis Ngannou;
 Pusiau sunkaus svorio (Light Heavyweight) – 83,9 – 89 kg;  Dabartinis čempionas Jan Błachowicz;
 Vidutinio svorio (Middleweight) – 77,1 – 83,9 kg;  Dabartinis čempionas Israel Adesanya;
 Pusvidutinio svorio (Welterweight) – 70,3 – 77,1 kg;  Dabartinis čempionas Kamaru Usman;
 Lengvasvorių (Lightweight) – 65,8 – 70,3 kg;  Dabartinis čempionas Charles Oliveira;
 Puslengvio (Featherweight) – 61,2 – 65,8 kg;  Dabartinis čempionas Alexander Volkanovski;
 Bantamweight – 56,7 – 61,2 kg;  Dabartinis čempionas Aljamain Sterling;
 Flyweight – iki 56,7 kg;  Dabartinis čempionas Brandon Moreno;
 Moterų puslengvio (Women's Featherweight) – 61,2 – 65,8 kg;  Dabartinė Čempionė Amanda Nunes;
 Women's Bantamweight – 56,7 – 61,2 kg;  Dabartinė Čempionė Amanda Nunes;
 Women's Flyweight – 52,16 – 56,7 kg;  Dabartinė Čempionė Valentina Shevchenko;
 Women's Strawweight – 48.1 – 52,16 kg;  Dabartinė Čempionė Rose Namajunas.

Nuorodos 

 Oficiali svetainė

Kovos menai